### | | | | --- | --- | | | | | --- | | **Teknik- og Miljøudvalget** 8. juni 2017 Sagsnr. 710-2017-5073 Dok.nr. 710-2017-109201 Rita Kristiansen | | 39.                 VVM proces for ombygning og udvidelse af Jasmin Eriksen - Åbent

###

|  |  |
| --- | --- |
| Tidl. politisk behandling | TM-U, 09.03.17, pkt. 16 |
| Forventet sagsgang | TM-U |
| Lovgrundlag | Planloven |

###

**SAGENS INDHOLD**

Teknik- og Miljøudvalget skal i denne sag tage stilling til
VVM-proces og udarbejdelse af forslag til lokalplan og kommuneplantillæg for
ombygning og udvidelse af O.L. Gårdbiogas ApS, [adresse] Langå.

Teknik og Miljøudvalget besluttede på møde 9. marts 2017, at
debatoplægget for ombygning og udvidelse af O.L. Gårdbiogas ApS kunne
offentliggøres, før virksomheden lever fuldt op til indretningsvilkårene i
miljøgodkendelsen.

Debatoplægget har været fremlagt i offentlig høring, og der
er modtaget fire høringssvar, som fremgår af bilaget ”Samlede høringssvar til
debatoplæg”.

Høringssvarene for debatoplægget berører følgende emner:

· Fysisk påvirkning af landskabet

· Udvidelse af driften

· Øget transport

· Eventuelle lugtgener

· Fortidsminder.

På baggrund af den indledende debat skal der udarbejdes en
VVM-redegørelse samt forslag til lokalplan og kommuneplantillæg. I
VVM-redegørelsen skal der indarbejdes en miljøvurdering. Planforslagene og
VVM-redegørelsen forventes at kunne forelægges til politisk behandling ultimo
2017. Efterfølgende vil forslagene skulle fremlægges i offentlig høring i otte
uger før Byrådets endelige behandling.

**VURDERING**

Et af de fire høringssvar er kritisk overfor ombygning og
udvidelse af biogasanlægget. Kritikken går på en usikkerhed omkring udvikling
af anlægget og en øget transport til og fra anlægget. Samtidigt beskrives det i
høringssvaret, at der ikke har været generende lugt fra anlægget, siden der er
sket ændringer i råvaresammensætningen af biomasserne.

Et andet høringssvar tilkendegiver, at det er svært at
komme med et konstruktivt indslag til debatoplægget på grund af den lange
forhistorie med lugtgener og mistillid til de driftsansvarlige. Herudover er
der bekymring for miljøpåvirkninger af omgivelserne.

Randers Kommune anmoder om, at der i VVM-redegørelsen er
fokus på trafik og lugt.

Gustav Andersen har kommenteret på disse høringssvar.
De vurderer, at ombygningen og udvidelse af anlægget kan ske uden væsentlige
gener for de omkringboende.

Teknik og Kultur vurderer, at udarbejdelse af
VVM-redegørelsen med tilhørende miljøvurdering kan igangsættes, idet biofilter
nr. to nu er under etablering. Vurderingen er foretaget på baggrund af, at der
kun er kommet få høringssvar, samt at der er væsentligt reducerede lugtgener
fra anlægget. Høringssvarene understøtter sidstnævnte.

Teknik og Kultur vurderer ligeledes, at biofilter nr. to
skal være i drift, inden forslag til lokalplan med kommuneplantillæg sendes i
offentlig høring, idet høringssvarene også giver udtryk for en bekymring i
forhold til, om lugtgenerne viser sig igen.

**ØKONOMI**

Sagen har ingen direkte økonomiske konsekvenser for
Favrskov Kommune.

**INDDRAGELSE**

Debatoplægget har været offentliggjort på [adresse]
hjemmeside og i de lokale aviser.

Planforslagene og VVM-redegørelse udarbejdes i samarbejde
med ansøger.

**INDSTILLING**

Direktøren for Teknik og Kultur indstiller til Teknik- og
Miljøudvalget:

1. At godkende igangsætning af VVM-processen
for udvidelse af O.L. Gårdbiogas ApS.

2. At biofilter nr. to skal være i drift før
forslag til lokalplan med kommuneplantillæg sendes i offentlig høring.

**BESLUTNING**

**Bilag**

|  |  |
| --- | --- |
| Samlede høringssvar til debatoplæg | 710-2017-122449 |
| Vurdering af høringssvar - debatoplæg | 710-2017-108896 |
| Udtalelse vedr høringssvar fra O.L Gårdbiogas | 710-2017-124595 |